கேள்வி: பலமுனை வரைவி குறித்து விரிவாக சொல்லுங்கள்.
பதில்: File:Leonarde Keeler 1937.jpg பலமுனை வரைவி கருவி (''polygraph'') என்பது பொய்யைக் கண்டுபிடிக்கும் கருவிகளில் (Lie Detector) ஒன்று என்று தவறாகக் குறிப்பிடப்படுவதாகும். இது போலி அறிவியலாக குறிப்பிடப்படுகிறது. பொய்யை கண்டறியும் கருவிகளில் உலகில் பெருமளவில் பயன்படுத்தப்படுவது பலமுனைவரைவி ஆகும். பாலிகிராப் கருவி எனும் இந்த பலமுனை வரைவு கருவியினை ஜோன் அகசுடசு லார்சன் என்பவர் 1921ஆம் ஆண்டில் கண்டுபிடித்தார். அப்போது லார்சன் பெகேர்லி காவல்துறைப் பணியகத்தில் பணிபுரிந்து கொண்டிருந்ததுடன் கலிபோர்னியா பல்கலைக்கழகம் (பெர்க்லி) மருத்துவ பீட மாணவனாகவும் விளங்கினார். சில நாடுகளில் நேர்முகப்பரீட்சைகளிலும் குற்றவாளிகளை விசாரிக்கும் போதும் பொய் சொல்வதை கண்டுபிடிக்க பலமுனை வரைவி கருவி பயன்படுத்தப்படுகின்றது. பலமுனை வரைவியின் உணரிகள் உடலின் பாகங்களில் பொருத்தப்பட்டு இதயத் துடிப்பு, குருதியமுக்கம், தோலின் மின்கடத்துதிறன், சுவாச வீதம் போன்றவற்றை அளவிடுகின்றன. நேர்முகத்தேர்வுகளிலோ அல்லது விசாரணையின் போதோ விடையளிக்கும் நபர் பொய்யுரைக்கும் சந்தர்ப்பத்தில் மேற்கூறிய இதயத் துடிப்பு, குருதியமுக்கம், தோலின் மின்கடத்துதிறன், சுவாச வீதம் என்பன மாற்றமடையும். இதன் மூலமாக பலமுனை வரைவி பொய் கூறியமையை கண்டுபிடிக்கும் என்று கூறப்பட்டது. ஒரு குற்றத்தை நிகழ்த்தாத மனிதரும் கூட விசாரணையின்போது பதற்றமடைய வாய்ப்புள்ளதால், இதன் நம்பகத் தன்மைக் குறித்து கேள்வி எழுப்பப்படுகிறது.